ଭୁବନେଶ୍ବର, ଡିସେମ୍ବର ୨୮ (ଲୋକାଲ ୱାୟାର): ଶନିବାର ଭାରତୀୟ ଜାତୀୟ କଂଗ୍ରେସ ତାର ୧୩୫ତମ ପ୍ରତିଷ୍ଠା ଦିବସ ପାଳନ କରୁଥିବାବେଳେ ଭୁବନେଶ୍ୱର କଂଗ୍ରେସ ଭବନଠାରେ ପତାକା ଉତ୍ତୋଳନ ସାଙ୍ଗକୁ ବିଭିନ୍ନ କାର୍ଯ୍ୟକ୍ରମର ଆୟୋଜନ କରାଯାଇଛି।
ଏବେ ଭୋଟ ରାଜନୀତିରେ ରାଜନୈତିକ ଦଳ ହିସାବରେ କଂଗ୍ରେସ ଓଡ଼ିଶାରେ ତିନି ନମ୍ବର ସ୍ଥାନକୁ ଖସିଥିଲେ ମଧ୍ୟ ସ୍ବାଧୀନତା ପୂର୍ବରୁ ଓ ସ୍ବାଧୀନତା ପରେ ପରେ ଅନେକ ବର୍ଷ ଧରି କଂଗ୍ରେସ ହିଁ ଏଠାରେ କ୍ଷମତାର ମଙ୍ଗ ଧରିଥିଲା।
(୧) ୧୯୩୬ ମସିହା ଏପ୍ରିଲ ପହିଲାରେ ଓଡ଼ିଶା ସ୍ବତନ୍ତ୍ର ରାଜ୍ୟର ମାନ୍ୟତା ପାଇବା ପରେ ଏଠାରେ ୧୯୩୭ରେ ବିଧାନସଭା ନିର୍ବାଚନ ହୋଇଥିଲା ଓ ସେଥିରେ ବିଜୟୀ ହେବା ପରେ ମଧ୍ୟ କଂଗ୍ରେସ ସରକାର ଗଢ଼ିବାକୁ ମନା କରିଦେଇଥିଲା।
ଫଳରେ ସାମୟିକ ଭାବେ ମହାରାଜା କୃଷ୍ଣଚନ୍ଦ୍ର ଗଜପତିଙ୍କ ନେତୃତ୍ବରେ ସରକାର ଗଠନ ହେବା ପରେ ପରେ କଂଗ୍ରେସ ପୁଣି କ୍ଷମତାକୁ ଆସିବା ଲାଗି ମନ ବଳାଇଲା ଏବଂ ୧୯୩୭ ଜୁଲାଇରେ ରାଜ୍ୟର ଶାସନ ମଙ୍ଗ ଧରିଲା।
ତତ୍କାଳୀନ ରାଜ୍ୟପାଳଙ୍କ ଆମନ୍ତ୍ରଣ କ୍ରମେ ବିଶ୍ବନାଥ ଦାସଙ୍କ ନେତୃତ୍ବରେ ଏଠାରେ କଂଗ୍ରେସ ସରକାର ଗଠନ କଲା।
୧୯୩୯ରେ ଭାରତୀୟ ନେତାମାନଙ୍କ ସହ ପରାମର୍ଶ ନକରି ଇଂରେଜ ସରକାର ଜର୍ମାନୀ ବିପକ୍ଷ ଦ୍ବିତୀୟ ବିଶ୍ବଯୁଦ୍ଧରେ ସାମିଲ ହୋଇଥିଲେ ଓ ଏହାର ପ୍ରତିବାଦରେ ବିଶ୍ବନାଥ ଦାସ ଓ ତାଙ୍କ ମନ୍ତ୍ରିମଣ୍ଡଳ ଇସ୍ତଫା ଦେବାରୁ ୧୯୪୧ ପର୍ଯ୍ୟନ୍ତ ଓଡ଼ିଶାରେ ରାଜ୍ୟପାଳ ଶାସନ ଜାରି ହେଲା।
(୨) ୧୯୪୧ରେ ପୁଣି ମହାରାଜା କୃଷ୍ଣଚନ୍ଦ୍ର ଗଜପତିଙ୍କ ନେତୃତ୍ବରେ ଓଡ଼ିଶାରେ ସରକାର ଗଠନ ହେଲା ଏବଂ ଏହା ୧୯୪୪ ପର୍ଯ୍ୟନ୍ତ ଚାଲିଲା।
୧୯୪୬ରେ ହୋଇଥିବା ନିର୍ବାଚନରେ କଂଗ୍ରେସ ପୁଣି ଥରେ ବିଜୟୀ ହୋଇ ହରେକୃଷ୍ଣ ମହତାବଙ୍କ ନେତୃତ୍ବରେ ଓଡ଼ିଶାରେ ସରକାର ଗଠନ ହେଲା।
ପୂର୍ବରୁ ଓଡ଼ିଶାରେ ପ୍ରଧାନମନ୍ତ୍ରୀ ଥିବା ହରେକୃଷ୍ଣ ମହତାବ ଦେଶ ସ୍ବାଧୀନ ହେବା ପରେ ମୁଖ୍ୟମନ୍ତ୍ରୀ ହେଲେ ଏବଂ ୧୨ ମେ ୧୯୫୦ ପର୍ଯ୍ୟନ୍ତ କ୍ଷମତାରେ ରହିଲେ।
(୩) ମହତାବଙ୍କ ପରେ ୧୨ ମେ ୧୯୫୦ରୁ ୨୦ ଫେବ୍ରୁଆରୀ ୧୯୫୨ ପର୍ଯ୍ୟନ୍ତ କଂଗ୍ରେସର ନବକୃଷ୍ଣ ଚୌଧୁରୀ ଓଡ଼ିଶାର ମୁଖ୍ୟମନ୍ତ୍ରୀ ହେଲେ ଏବଂ ୧୯୫୨ ଅନୁଷ୍ଠିତ ଦେଶର ପ୍ରଥମ ସାଧାରଣ ନିର୍ବାଚନରେ ସ୍ବାଧୀନ ସଦସ୍ୟମାନଙ୍କ ସମର୍ଥନରେ କଂଗ୍ରେସ ପୁଣି ଥରେ ଶାସନକୁ ଆସିଲା।
୨୦ ଫେବ୍ରୁଆରୀ ୧୯୫୨ରୁ ୧୯ ଅକ୍ଟୋବର ୧୯୫୬ ପର୍ଯ୍ୟନ୍ତ ପୁଣି ଥରେ ନବକୃଷ୍ଣ ଚୌଧୁରୀଙ୍କ ନେତୃତ୍ବରେ ସରକାର ଚାଲିଲା।
(୪) ଏହା ପରେ ପରେ ବି ଓଡ଼ିଶାବାସୀ କଂଗ୍ରେସ ଉପରେ ହିଁ ଆସ୍ଥା ରଖିଚାଲିଲେ।
୧୯ ଅକ୍ଟୋବର ୧୯୫୬ରୁ ଫେବ୍ରୁଆରୀ ୧୯୬୧ ଯାଏ ଲଗାତର ହରେକୃଷ୍ଣ ମହତାବଙ୍କ ନେତୃତ୍ବରେ ଓଡ଼ିଶା କଂଗ୍ରେସ ଶାସନାଧୀନ ହୋଇ ରହିଲା।
(୫) ଏହା ପରେ ସେହି ଭାରତୀୟ ଜାତୀୟ କଂଗ୍ରେସର ବିଜୁ ପଟ୍ଟନାୟକ, ବିରେନ ମିତ୍ର ଓ ସଦାଶିବ ତ୍ରିପାଠୀଙ୍କ ନେତୃତ୍ବରେ ହିଁ ଏଠାରେ ସରକାର ଗଠନ ହୋଇଥିଲା।
ତେବେ ୧୯୬୭ରେ ଏଥିରେ ବ୍ରେକ୍ ଲାଗିଥିଲା।
୮ ମାର୍ଚ୍ଚ ୧୯୬୭ରେ ସ୍ବତନ୍ତ୍ର ପାର୍ଟି ଓ ଓଡ଼ିଶା ଗଣକଂଗ୍ରେସ ମିଶି ଓଡ଼ିଶାରେ ସରକାର ଗଠନ କଲେ, ଯାହାର ନେତୃତ୍ବ ନେଇଥିଲେ ରାଜେନ୍ଦ୍ରନାରାୟଣ ସିଂହଦେଓ ଓ ଏହା ୯ ଜାନୁଆରୀ ୧୯୭୧ ପର୍ଯ୍ୟନ୍ତ ଚାଲିଥିଲା।
ରାଜେନ୍ଦ୍ର ନାରାୟଣଙ୍କ ପରେ ୩ ଏପ୍ରିଲ ୧୯୭୧ରୁ ୧୪ ଜୁନ ୧୯୭୨ ପର୍ଯ୍ୟନ୍ତ ସ୍ବତନ୍ତ୍ର ପାର୍ଟି, ଉତ୍କଳ କଂଗ୍ରେସ ଓ ଝାଡଖଣ୍ଡ ପାର୍ଟି ମିଳିତ ସରକାର ଗଠନ କଲେ, ଯାହାର ନେତୃତ୍ବ ନେଇଥିଲେ ବିଶ୍ବନାଥ ଦାସ।
(୬) ଏହାପରେ ପୁଣି କଂଗ୍ରେସ ହାତକୁ ଆସିଥିଲା ଓଡ଼ିଶା।
୧୪ ଜୁନ ୧୯୭୨ରୁ ୩ ମାର୍ଚ୍ଚ ୧୯୭୩ ଓ ପରବର୍ତ୍ତୀ କାଳରେ ୬ ମାର୍ଚ୍ଚ ୧୯୭୪ରୁ ୧୬ ଡିସେମ୍ବର ୧୯୭୬ ପର୍ଯ୍ୟନ୍ତ ନନ୍ଦିନୀ ଶତପଥୀ ଏବଂ ତାଙ୍କ ପରେ ୨୯ ଡିସେମ୍ବର ୧୯୭୬ରୁ ୩୦ ଏପ୍ରିଲ ୧୯୭୭ ପର୍ଯ୍ୟନ୍ତ ବିନାୟକ ଆଚାର୍ଯ୍ୟ ଓଡ଼ିଶାର ମୁଖ୍ୟମନ୍ତ୍ରୀ ଥିଲେ।
(୭) ବିନାୟକ ଆଚାର୍ଯ୍ୟଙ୍କ ପରେ ନୀଳମଣି ରାଉତରାୟଙ୍କ ନେତୃତ୍ବରେ ଜନତା ପାର୍ଟି ସରକାର ଗଠନ ହେଲା।
ତେବେ ଏହି ସରକାର ପାଖାପାଖି ତିନି ବର୍ଷ ଚାଲିପାରିଲା ଓ ପୁଣି କଂଗ୍ରେସ ଉପରେ ରାଜ୍ୟବାସୀ ଭରସା କଲେ।
(୮) ୫ ଜୁନ ୧୯୮୦ରୁ ୫ ମାର୍ଚ୍ଚ ୧୯୯୦ ଯାଏ କଂଗ୍ରେସ ଓଡ଼ିଶା କଂଗ୍ରେସ ସରକାର ଅଧୀନରେ ରହିଲା।
ଜାନକୀବଲ୍ଲଭ ପଟ୍ଟନାୟକ ଏବଂ ଅଳ୍ପଦିନ ପାଇଁ ହେମାନନ୍ଦ ବିଶ୍ବାଳ ଓଡ଼ିଶାର ମୁଖ୍ୟମନ୍ତ୍ରୀ (୭ ଡିସେମ୍ବର ୧୯୮୯ରୁ ୫ ମାର୍ଚ୍ଚ ୧୯୯୦) ହୋଇଥିଲେ।
ବିଜୁ ପଟ୍ଟନାୟକଙ୍କ ନେତୃତ୍ବରେ ଜନତା ଦଳ ସରକାର ୫ ମାର୍ଚ୍ଚ ୧୯୯୦ରୁ ୧୫ ମାର୍ଚ୍ଚ ୧୯୯୫ ପର୍ଯ୍ୟନ୍ତ ଓଡ଼ିଶା ଶାସନ କରିବା ପରେ ପୁଣି ଲୋକଙ୍କ ଆସ୍ଥାଭାଜନ ହେଲା କଂଗ୍ରେସ।
(୯) ୧୫ ମାର୍ଚ୍ଚ ୧୯୯୫ରେ ପୁଣି ଥରେ ମୁଖ୍ୟମନ୍ତ୍ରୀ ହେଲେ ଜାନକୀବଲ୍ଲଭ ପଟ୍ଟନାୟକ ଓ ୧୭ ଫେବ୍ରୁଆରୀ ୧୯୯୯ ଯାଏ ସେ ଶାସନ ଗାଦିରେ ବସିଲେ।
ତାଙ୍କ ପରେ ପୁଣି ଥରେ ସେହି କଂଗ୍ରେସର ହେମାନନ୍ଦ ବିଶ୍ବାଳ ଓ ଗିରିଧର ଗମାଙ୍ଗ ଓଡ଼ିଶାର ମୁଖ୍ୟମନ୍ତ୍ରୀ ହେଲେ।
(୧୦) ୧୯୯୭ରେ ବିଜୁବାବୁଙ୍କ ଦେହାନ୍ତ ପରେ ବିଜୁ ଜନତା ଦଳ ଗଠନ ହେଲା ଓ ଏହା ପରଠାରୁ ରାଜ୍ୟରେ ଅଣକଂଗ୍ରେସ ରାଜନୀତିର ଏକପ୍ରକାର ଜୁଆର ଆସିଲା କହିଲେ ଚଳେ।
୫ ମାର୍ଚ୍ଚ ୨୦୦୦ରୁ ବର୍ତ୍ତମାନ ପର୍ଯ୍ୟନ୍ତ ରାଜ୍ୟରେ ବିଜୁ ଜନତା ଦଳର ଦବଦବା ରହିଆସିଛି ଏବଂ ଧୀରେ ଧୀରେ କଂଗ୍ରେସର ଔଜ୍ଜ୍ବଲ୍ୟ କମିବାରେ ଲାଗିଛି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
